కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
బంగ్లా టీ20 టీమ్‌కి ‘బాస్’ ఎవరో తెలిసిందా..?: పాక్ బౌలర్
భారత్‌ చేతిలో వరుసగా 8 టీ20ల్లో ఓడిన తర్వాత తొలిసారి టీ20లో గెలవగానే బంగ్లాదేశ్ మైదానంలో అతిగా సంబరాలు చేసుకుంది. కానీ.. చివరి రెండు టీ20ల్లోనూ ఆ జట్టుని చిత్తు చేసిన టీమిండియా సిరీస్‌ని 2-1తో చేజిక్కించుకుంది.
Samayam Telugu | Updated:
Nov 13, 2019, 08:23AM IST
Rohit Sharma
హైలైట్స్
భారత్ చేతిలో టీ20 సిరీస్‌ని చేజార్చుకున్న బంగ్లాదేశ్
టీమిండియాతో గురువారం నుంచి రెండు టెస్టుల సిరీస్‌లో బంగ్లా ఫైట్
టీ20 సిరీస్‌‌లో తొలి మ్యాచ్‌లో గెలిచి బంగ్లా క్రికెటర్లు అతిగా సంబరాలు
రెండో టీ20లో రోహిత్ శర్మ హిట్టింగ్‌తో పుంజుకున్న భారత్
బంగ్లాదేశ్ టీమ్‌కి క్రికెట్ బాస్ ఎవరో టీమిండియా మరోసారి గుర్తు చేసిందని పాకిస్థాన్ మాజీ ఫాస్ట్ బౌలర్ షోయబ్ అక్తర్ అభిప్రాయపడ్డాడు. ఇటీవల ముగిసిన మూడు టీ20ల సిరీస్‌లో భారత్ జట్టుపై తొలి టీ20లో గెలిచిన బంగ్లాదేశ్ అతిగా సంబరాలు చేసుకుంది. కానీ.. రెండో టీ20లో రోహిత్ శర్మ చెలరేగడంతో భారత్ అలవోకగా విజయాన్ని అందుకుని సిరీస్‌ని 1-1తో సమం చేసింది. ఇక విజేత నిర్ణయాత్మక ఆఖరి టీ20పై ఉత్కంఠ నెలకొనగా.. బ్యాటింగ్, బౌలింగ్‌లో సత్తాచాటిన టీమిండియా మరోసారి బంగ్లాదేశ్‌ని చిత్తు చేసేసింది. దీంతో.. టీ20 సిరీస్‌ని 2-1తో చేజిక్కించుకోవడం ద్వారా క్రికెట్ బాస్ ఎవరో..? బంగ్లాదేశ్‌కి టీమిండియా మరోసారి చూపించిందని అక్తర్ చెప్పుకొచ్చాడు.
Read More: కోహ్లీ, రోహిత్‌లానే పంత్.. కానీ ఒక్కటే సమస్య
‘సిరీస్‌లో బాస్ ఎవరో..? బంగ్లాదేశ్‌కి భారత్ చూపించింది. బంగ్లా చేతిలో తొలి టీ20లో ఓడిన తర్వాత రెండో టీ20లో టీమిండియా అద్భుతంగా పుంజుకుంది. ముఖ్యంగా.. రోహిత్ శర్మ.. తాను ఎక్కడైనా భారీ స్కోర్లు చేయగలనని నిరూపించుకున్నాడు. మూడో టీ20లో పోరు హోరాహోరీగా సాగుతుందని అంతా ఊహించారు. కానీ.. భారత్ జట్టు ఆధిపత్యంతో పోరు చివరికి ఏకపక్షమైపోయింది. కానీ.. 20 ఏళ్లకి ముందుతో పోలిస్తే..? ఇప్పుడు బంగ్లాదేశ్ టీమ్ మెరుగైంది’ అని అక్తర్ వెల్లడించాడు.
Read More: IND vs BAN D/N Test: కోహ్లీసేన స్పెషల్ రిక్వెస్ట్
భారత్, బంగ్లాదేశ్ మధ్య గురువారం నుంచి రెండు టెస్టుల సిరీస్ మొదలుకానుంది. ఇప్పటి వరకూ ఈ రెండు జట్లు ఆరు సార్లు తలపడగా.. అన్ని మ్యాచ్‌ల్లోనూ భారత్ జట్టే గెలుపొందింది. 2000లో తొలిసారి టెస్టు హోదా పొందిన బంగ్లాదేశ్.. 2017లో హైదరాబాద్ వేదికగా భారత్‌తో చివరిగా టెస్టులు ఆడింది.
Read More: భారత్‌లో బాల్ టాంపరింగ్‌.. అడ్డంగా దొరికిన క్రికెటర్ (వీడియో)
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.